שאלה: איך אני יכול להתקדם להשפעה אם אני משתוקק אליה בצורה אגואיסטית, למען התענוג, מתוך העולם הזה? כי הרי אני לא יודע אחרת.
תשובתי: לא צריך לדאוג, יש לך כל מה שדרוש להתקדמות הרוחנית, יש לך קבוצה שבה אתה יכול לממש את הרצון שלך לרוחניות ושבה מתגלה האור, הבורא. מה עוד אתה צריך? יש לך מערכת שעוזרת לך לגדול, אתה נמצא במשפחה דואגת!
אתה מקבל תמיכה מכל הקבוצה הגדולה העולמית, מהמון חברים. וחוץ מזה, בכלל כל העולם תומך בך, בכך שכל יום מגלה את האפסיות שלו. אלה תנאים כל כך נוחים, שאין לנו על מה להתלונן. אפילו מעט מצער ולא נעים שאנחנו עד כדי כך אפסיים וחסרי אונים, שנאלצים להראות לנו את כל השבירה של העולם האגואיסטי כדי לשכנע אותנו בכך, שחוץ מהדרך הזאת אין יותר שום דבר. זה מראה רק על חוסר האונים המוחלט שלנו ועל חוסר היכולת להתנגד לרצון לקבל שלנו, ועל זה שאנחנו כה קטנים, שפלים ואומללים.
פעם בזמנים של בעל הסולם, העולם היה בריצה אחר כל מיני תענוגים, עושר, שאף להתפתחות של טכנולוגיות חדשות, מדעים. והיום בעולם מורגשת אכזבה שלמה, כאילו בכוונה, כדי לתמוך בנו בדרך שלנו.